Kosse - Dieet | Health24
Posted by: leoma.olivier@gmail.com | 2012/12/06
Kosse - Dieet
More. Ek sukkel met my gewig. Kan net herbal dieet produkte gebruik. Ek het n werk waar ek heeldag sit, so ek kry geen oefening nie. Soos wat ek al afgelei het, het ek n stadige metabolisme. Wat beveel jy aan kan ek eet. En wat kan ek vermy. Asb help. Want ek weet ek kan gewig verloor. Was al by Medishape , en met die eet en inspuiting het ek baie gewig verloor. Maar kan dit nie nou bekostig nie, so moet dit op my eie doen. Maar het n booster nodig. Baie dankie vir julle hulp. Leoma
Soos jy miskien agtergekom het, is ek nie ten gunste van verslankingspille nie. Ek sal aanraai dat jy 'n lae-vet, hoë-vesel verslankingsdieet (kliek op 'Diet' bo aan hierdie bladsy, en dan op 'Weight loss' en 'The right approach' en 'Slimming Diet') gebruik en sorg dat jy elke dag ten minste 30 min se aërobiese oefening doen. Dit is nie nodig om 'n gimnasium by te woon nie. Jy kan elke dag vir 30 min flink stap of touspring. Begin eers stadig met die oefening en doen elke week meer soos jy sterker en fikser word. Fisiese oefening bly steeds die enigste veilige manier om mens se metabolisme te stimuleer.